Boek: Fransjohan Pretorius se rubrieke oor geskiedenis van SAFransjohan Pretorius Terugblik 2 – Nog 80 sketse van ons geskiedenis is die tweede versameling van prof. Fransjohan Pretorius se rubrieke oor die geskiedenis van Suid-Afrika van die vroegste tye tot taamlik onlangs wat in die dagblad Beeld verskyn het. In dié boek maak lesers kennis met nog helde en hendsoppers, die skurke en sterre van die land se verlede in kort. Dit is boeiende rubrieke wat die leser se geheue sal verfris oor al die grootste momente in ons geskiedenis asook ŉ paar minder bekendes, nietemin ewe interessante gebeure. Pretorius is ŉ emeritus-professor van die Departement Historiese en Erfenisstudies by die Universiteit van Pretoria. Met sy talryke gewilde publikasies het hy bekend geraak as ŉ historikus wat daarin slaag om geskiedenis toeganklik vir gewone lesers te maak. Naas verskeie bekronings vir sy publikasies oor die Anglo-Boereoorlog is hy in 2019 met die Jan H Marais-prys vereer vir sy uitstaande bydrae tot Afrikaans as wetenskaptaal. Uitgewer: Protea Boekhuis Prys: R240,00* *Prys onderworpe aan verandering Koop die boeke by Graffiti Boeke